İman (model)

İman Məhəmməd Abdülməcid (, doğum adı ; ), mononim olaraq İman kimi tanınan, Somali əsilli amerikalı model və aktrisa.

Canni Versaçe, Tyerri Müqler, Kelvin Klein, Donna Karan və İv Sen Loran kimi dizaynerlərin ilham verici modeli olan İman həm də xeyriyyəçilik işləri ilə də məşhur idi. O, 1992-ci ildən 2016-cı ildə musiqiçi Devid Boui vəfat edənə qədər onunla evli olub.

 Erkən həyat 
İman Somalidə Moqadişo şəhərində müsəlman ailəsində dünyaya gəlib. Anadan olanda ona Zəhra adı verilmişdi. Daha sonra ona babasının təkidi ilə uşağın maskulin şəkildə "çiçəklənəcəyinə" ümid edərək ərəbcə "iman" mənasını verən İman adı verildi. İmanın anası Məryəm, atasının adı isə Məhəmməd Əbdülməcid idi. Onun atası diplomat, Somalinin Səudiyyə Ərəbistanındakı səfiri,Supermodel Iman is Ottawa bound for TV show  . anası isə ginekoloq idi. Onun iki qardaş və iki bacısı var idi.

İman yeniyetmə illərində babası və nənəsi ilə yaşayıb. Amma hələ 4 yaşında ikən Misirdəki internat məktəbinə göndərilib, uşaqlığının və yeniyetməliyinin çox hissəsini orada keçirib. Somalidəki siyasi iğtişaşlardan sonra İmanın atası ailəni ölkəyə köçürtsə də, daha sonra yenə atasının göstərişi ilə o, anası və bacı-qardaşları ilə birlikdə Keniyaya getdi və sonra atası və kiçik bacısı da onlara qoşuldu. O, 1975-ci ildə Nayrobi Universitetində siyasi elmlər üzrə təhsil almağa başladı. Lakin model olmaq təklifini aldıqdan sonra ABŞ-yə köçməyi ilə əlaqədar təhsilini yarımçıq qoydu.

 Karyera 

 Model 
Universitetdə olarkən İman amerikalı fotoqraf  tərəfindən model olmaq üçün təklif aldı və modellik karyerasına başlamaq üçün ABŞ-yə köçdü.Iman – Profiles – Project Runway Canada  . İlk model təcrübəsi 1976-cı ildə Vogue jurnalı üçün oldu. Tezliklə dünyanın ən nüfuzlu jurnallarının üz qabıqlarında görünməyə başladı və özünü supermodel kimi kəşf etdi.

Uzun boynu, incə bədən quruluşu, incə cizgiləri və mis rəngli dərisi ilə İman moda dünyasında bir anda uğur qazana bildi. İman Helmut Nyuton, Riçard Avedon, İrvinq Penn və Enni Leybovitz də daxil olmaqla bir sıra məşhur fotoqraflarla işləyib.

İman öz uğurunu müxtəlif dizaynerlərdən aldığı tərbiyə, ona fərdiliyin qiymətləndirildiyi və modelin yaradıcılıq prosesinin ayrılmaz hissəsi olduğu bir dövrdə olması ilə izah edir. O, Londonda  şirkəti tərəfindən təmsil olunurdu.Iman Portfolio  .

 Biznes 

 Iman kosmetika 
İman 1994-cü ildə öz kosmetik firmasını yaratdı və diqqətini qadınlar üçün çətin tapılan çalarlara yönəltdi. O, illərlə topladığı təcrübəsinə əsaslanaraq məhsulların istehsalında yaxından iştirak edirdi və eyni zamanda şirkətin kommersiya siması kimi çıxış etmişdi.  2010-cu ilə qədər ildə 25 milyon dollar qazanan biznes oldu. İstehsal daha çox 4 formulada və 14 çalarda 14,99 dollar dəyərində tonal kremlər üzərində cəmlənmişdir və  saytında ən çox satılan tonal kremlər arasındadır.

2012-ci ilin əvvəlində İman, Mataano moda şirkətinin qurucuları olan Somalili dizaynerlər Ayaan və İdil Mohallimlə öz kosmetik xəttinin brendləri kimi müqavilə imzaladı. 2021-ci ilin sonlarında İman imzası olan "" ətrini buraxdı. Kəhrəba rəngli ətrin butulkası onun və ərinin həzz aldıqları gün batımına işarə verirdi. Şüşənin forması iki daşın təqlidini göstərirdi və bu, sizdən sonra gələn insanları istiqamətləndirmək üçün düz daşlar qoyduğunuzun mənəvi ritualına istinad edirdi. Bu həm də dərddən şəfa tapmaq kimi də xarakterizə olunurdu.

 Global Chic 
Marketinq qabiliyyətinə görə İman 2007-ci ildə  (HSN) şirkətinin baş direktoru tərəfindən geyim dizayn xətti yaratmaq üçün təklif aldı. Misirdəki uşaqlığından və Halstonla modellik dövründən ilhamlanan İmanın ilk kolleksiyası naxışlı kaftanlardan ibarət idi. Onun HSN-dəki kolleksiyası  adlanır.

 Film 
İman ilk dəfə 1979-cu ildə Britaniyada çəkilmiş "İnsan faktoru" filmində və 1985-ci ildə Robert Redford və Meril Stripin baş rollarda oynadığı Afrikadan adlı Oskar mükafatına layiq olmuş filmdə rol aldı. Daha sonra o, 1987-ci ildə Kevin Kostnerlə birlikdə No Way Out triller filmində Nina Bekanı və həmin il Maykl Keinin Təslim olma adlı komedik filmində Hedi obrazını canlandırdı.

Hollivuddakı ilk ilində, 1991-ci ildə o, bir neçə film istehsalı üzərində çalışıb. Onların arasında Tim Hanterin rejissorluq etdiyi Əkizlərin Yalanları və VI Ulduz Yolu: Kəşf edilməmiş Ölkə filmləri də var idi, sonuncuda o, yadplanetli rolunu oynayıb. 1991-ci ildə House Party 2 komediyasında və 1994-cü ildə Edendən Çıxış romantik komediya filmində rol aldı.

 Şəxsi həyat 
İman müsəlmandır. O, imanının qaranlıq anlarda ona kömək etdiyinə inanır. O, beş dildə sərbəst danışır: somali, ərəb, italyan, fransız və ingilis. O, iyirmi yaşında olarkən Amerika vətəndaşlığını da aldı.

İman ilk dəfə 18 yaşında Somalili gənc sahibkar və Hilton hotelinin rəhbəri Həsən ilə evləndi. Evlilik bir neçə il sonra modellik karyerasını davam etdirmək üçün ABŞ-yə köçəndə sona çatdı. 1977-ci ildə İman amerikalı aktyor Uorren Bitti ilə görüşürdü. Lakin elə həmin ilin sonunda o, amerikalı basketbolçu Spenser Hayvudla nişanlandı və tezliklə evləndilər. 1978-ci ildə onların qızı Zulexa Hayvud anadan oldu. 1987-ci ilin fevralında cütlük boşandı.

1990-cı ildə İman Los-Ancelesdə bir dostu tərəfindən qurulan sürpriz bir görüşdə ingilis musiqiçisi David Boui ilə tanış oldu. Dostu İmanı qonaqlığa dəvət edən bərbər Teddi Antolin idi. Restorana gələndə masa arxasında yalnız dörd nəfər var idi: Antolin, Antolinin sevgilisi, İman və Boui. Axşamın sonunda Boui onu evə aparmağı təklif etdi və cavabında: "Xeyr, mən öz maşınımı sürəcəyəm". Lakin ertəsi gün onlar kofe şoplardan birində görüşdülər. Boui 1991-ci ildə yazdığı instrumental əsərini onun şərəfinə "Əbdülməcid" adlandırdı, sonradan Filip Qlass tərəfindən simfoniyaya çevrildi.

24 aprel 1992-ci ildə onlar İsveçrənin Lozanna şəhərində özəl mərasimdə evləndilər. Toy şənliyi isə iyunun 6-da İtaliyanın Florensiya şəhərində baş tutdu. Onların qızı Aleksandra Zəhra Cons 15 avqust 2000-ci ildə Nyu Yorkdakı Mount Sinai Xəstəxanasında anadan olub. İman həm də Bouinin əvvəlki evliliyindən olan oğlu Dunkan Consun ögey anasıdır. İman və ailəsi əsasən Manhettendə və Londonda yaşayırdılar. Boui 2016-cı il yanvarın 10-da vəfat etdi.

 Biblioqrafiya 
 Mən İmanam (2001)
 Rəngin Gözəlliyi (2005)

 İstinadlar 

 Xarici keçidlər 



 Iman Cosmetics

Kateqoriya:Yaşayan insanlar
Kateqoriya:1955-ci ildə doğulanlar
Kateqoriya:Afroamerikalılar
Kateqoriya:Somalidə doğulanlar
Kateqoriya:Moqadişoda doğulanlar
Kateqoriya:ABŞ aktrisaları
Kateqoriya:ABŞ modelyerləri
Kateqoriya:ABŞ fotomodelləri